אנשים רבים חושבים שרק חברות גדולות עם מספר גבוה של "נקודות קצה" (נקודות גישה לרשת) נמצאות על הכוונת של האקרים, אבל זה ממש לא עובד ככה במציאות. חברות עם מידע פיננסי או רפואי רגיש ובעל ערך נחשבות למטרות אטרקטיביות במיוחד עבור פושעי סייבר, אבל זה לא אומר שעסקים קטנים ובינוניים חומקים מתחת לרדאר של האקרים ובכלל לא מעניינים אותם. תאגידים גדולים המחזיקים במידע יקר ערך בדרך כלל מחזיקים במערך אבטחת והגנת מידע משוכלל ויעיל שהופך את הפריצה אליהם למשימה מורכבת וקשה במיוחד. לכן במקום להתאמץ לחדור לחברות מוגנות היטב, האקרים רבים מעדיפים לעשות לעצמם חיים קלים ולהתמקד בחברות קטנות יותר שאינן מעסיקות מומחי סייבר, בונות מערך אבטחת מידע יעיל או מדריכות את העובדים שלהן כיצד להתמודד בצורה נכונה עם איומי סייבר. במקום לנסות לפרוץ למשרד ממשלתי או לבנק גדול ומאובטח היטב הרבה יותר קל לתקוף "דגי רקק" שאינם מקפידים על אבטחת מידע ולא טורחים לאתר ולתקן כשלים ונקודות תורפה אפשריות.